West Bengal: In the book of primary school skinned told ugly, parents angry on racism | India News in Hindi | पश्चिम बंगाल की किताब में अश्वेत को बताया गया कुरूप, नस्लभेद की शिक्षा पर भड़के अभिभावक - Catch Hindi
Home » इंडिया » West Bengal: In the book of primary school skinned told ugly, parents angry on racism
कैच ब्यूरो | Updated on: 11 June 2020, 14:13 IST
West Bengal: पश्चिम बंगाल में प्राइमरी की एक किताब में नस्लभेद की शिक्षा दिए जाने पर बवाल मच गया है. पश्चिम बंगाल के बर्दमान जिले में एक प्राइमरी स्कूल के टेक्स्ट बुक में नस्लभेदी उदाहरण दिया गया है. इसके बाद अभिभावकों ने इस पर कड़ी आपत्ति जताई है. बर्दमान के गर्ल्स स्कूल में प्री-प्राइमरी लेवल की किताब में अश्वेत को कुरुप बताया गया है.
इसमें अल्फाबेट के चैप्टर में U की पहचान के लिए एक तस्वीर बनाई गई है. जिसमें एक अश्वेत व्यक्ति को दिखाया गया है. इसके साथ लिखा गया है U फॉर Ugly यानी कुरुप. इस बार अभिभावकों ने इस पर कड़ी आपत्ति जताई है.
इंडिया टुडे से बात करते हुए कोलकाता के बंगबासी कॉलेज में टीचर सुदीर मजूमदार ने बताया कि उनकी बेटी बर्दमान के म्यूनिसिपल गर्ल्स हाईस्कूल में पढ़ती है. जब वह घर में अपनी बेटी को अल्फाबेट पढ़ा रहे थे, तो उनकी नजर U अल्फालेट के लिए बने तस्वीर पर गई. उन्होंने बताया कि इसमें नस्लभेद से जुड़ी गलत शिक्षा दी जा रही है. उन्होंने कहा कि अश्वेतों को बदसूरत कहना बच्चों को गलत शिक्षा देना है.
इस मुद्दे पर प्राइमरी शिक्षा देख रहे जिला इंस्पेक्टर स्वपन कुमार दत्त ने कहा कि ऐसी शिक्षा बच्चों को नहीं दी जानी चाहिए और यह गलत है. उन्होंने कहा कि ऐसी किताब स्कूल की ओर से दी जाने वाली आधिकारिक किताब नहीं है. उन्होंने कहा कि इसके बाद भी इस बारे में स्कूल प्रिंसिपल से बात किया जाएगा और जरूरत पड़ी तो किताब को बदलवाया जाएगा.
बता दें कि अमेरिका में नस्लभेद (Racism) के खिलाफ इन दिनों एक बड़ा आंदोलन चल रहा है. यह आंदोलन एक अश्वेत नागरिक जॉर्ज फ्लॉयड की मौत के बाद चल रहा है. इस आंदोलन ने दुनियाभर में अपनी छाप छोड़ी है.
First published: 11 June 2020, 14:13 IST
Skinned told Ugly West Bengal Racism West Bengal Primary School primary school West Bengal Racism in West Bengal
Coronavirus: प्राइवेट लैब से सोच-समझकर करवाएं कोरोना टेस्ट, नोएडा में 35 लोगों के साथ जो हुआ, पढ़िए
अन्य बड़ी कहानियों >> खिचड़ी खाना है सेहत के लिए फायदेमंद, जानकर हो जाएंगे हैरान